TOYP isikliku täiustumise kategooria auhinna laureaat on Kaido Höövelson, tuntud professionaalse sumomaadleja Barutona. Küsimuse peale, miks siis üldse on hea sumomaadleja olla, vastab ta: "Ei teagi nii täpselt. Ma lihtsalt armastan sumot, see on mu elu." Baruto videotervitust saab vaadata siit: http://www.youtube.com/watch?v=vbSTOEDzBME. Lääne-Virumaal sündinud sportlane on esimene eestlasest professionaalne sumomaadleja Jaapanis. Just tänu tema populaarsusele jõudsid Jaapanist Rakverre esimesed sumo maailmameistrivõistlused väljaspool Jaapanit 2008. aastal EAS on tema tituleerinud Eesti Hea Tahte Saadikuks Jaapanis. Höövelsoni eest võttis auhinna vastu tema ema Tiina Pudel.